شه‌فه‌ق نيوز/ سامر غه‌زبان وه‌زير نه‌فت عراقى، باس له‌وه‌ كرد ده‌وڵه‌ته‌يل ئۆپيك+ و به‌رهه‌مهاوه‌ره‌يل تر دوير نيه‌ روێ له‌ گرتنه‌وه‌ر رێ وشوونه‌يل تر زيايه‌ بكه‌ن له‌وه‌ر زاڵبوين له‌بان نمايشه‌يل نه‌فت خام ك هه‌وه‌جه‌يل نه‌فتى له‌ بازاڕه‌يل جه‌هانى پڕه‌و كردياد.
قسه‌يل غه‌زبان دوياى به‌شداربوينى بوى وه‌ل شماره‌يگ له‌ وه‌زيره‌يل ئۆپيك+ له‌ڕێ ڤيديۆ كۆنفرانس ك ناوه‌نده‌گه‌ى باره‌گاى ريكخرياگ ده‌وڵه‌ته‌يل هه‌نارده‌كار نه‌فتت(ئۆپيك+)بوى ئه‌را تاوتويكردن ده‌رئه‌نجامه‌يل داوه‌زين فريه‌يگ له‌ نرخه‌يل نه‌فت.
غه‌زبان له‌ به‌ياننامه‌يگ ئه‌را شه‌فه‌ق نيوز، وت: له‌ى دانيشتنه‌ گووش له‌ راپۆرت ناوه‌ند توێژينه‌وه‌ى ئۆپيك گيرياگه‌ له‌باره‌ى مه‌زه‌نه‌كردن بازاڕ نه‌فت له‌ى وه‌خته‌يله‌ و پيشبينيكردن ئه‌را قۆناغ ئاينده‌، وه‌تايبه‌ت دوياى ريككه‌فتن ئۆپيك+ له‌ى دوياخره‌ له‌بان داوه‌زانن(9،7)مليۆن به‌رميل رووژانه‌.
